UPDATE În cadrul audierilor de la Parlament, Monica Anisie a declarat că acordul autorului pentru publicarea tezei de doctorat este o solicitare a Autorității Naționale de Supraveghere a Prelucrării Datelor cu Caracter Personal.

După ce ministrul Monica Anisie a anunțat că va face publice 7.000 de teze de doctorat, instituția pe care o conduce le-a transmis tuturor universităților o adresă în care le spune că publicarea tezelor de doctorat se poate realiza după “oferirea posibilității de a se opune pentru motive întemeiate”. Motivarea invocată de Minister: GDPR.

Legea educației prevede că “Teza de doctorat este un document public” – fără niciun fel de excepție

Ministerul Educației le-a transmis tuturor universităților o adresă cu privire la publicarea tezelor de doctorat. Instituția anunță că vor fi făcute publice numai doctoratele “susținute începând cu anul 2016”.

“Urmare a dezbaterii publice, a discuțiilor purtate în cadrul ședințelor Consiliului Național al Rectorilor și a solicitărilor transmise la Ministerul Educației și Cercetării, în baza prevederilor art. 168 alin. (9) din Legea Educației Naționale nr. 1/2011, cu modificările și completările ulterioare, ale art. 66 alin. (4) din HG nr. 681/2011 privind aprobarea Codului studiilor universitare de doctorat, cu modificările și completările ulterioare și ale art. 12 din ordinul nr. 3482/2016 privind aprobarea Regulamentului de organizare și funcționare al Consiliului Național de Atestare a Titlurilor, Diplomelor și Certificatelor Universitare, baza de date în care sunt indexate toate tezele de doctorat susținute începând cu anul 2016 urmează să fie făcută publică“, transmite Ministerul Educației.

“Precizăm că platforma ce urmează a fi operaționalizată în acest sens este utilizată pentru evaluarea tezelor de doctorat la nivelul CNATDCU și este administrată de UEFISCDI”, continuă instituția, în adresa transmisă instituțiilor de învățământ superior.

“Prin urmare, raportat la prevederile legale menționate anterior și ținând cont de reglementările privind protecția datelor cu caracter personal în contextul publicării tezelor de doctorat, aceasta se poate realiza în temeiul art. 6 alin. (1) lit. c) din GDPR – prelucrarea este necesară în vederea îndeplinirii unei obligații legale care îi revine operatorului – cu informarea prealabilă a persoanei vizate și oferirea posibilității de a se opune pentru motive întemeiate, în condițiile legii, precum și cu respectarea principiilor de prelucrare, în special principiul reducerii la minimum a datelor”, anunță Ministerul Educației, în adresa trimisă universităților.

“Refuzul argumentat [cu privire la publicarea tezelor de doctorat – n.red.] se va înainta până la data de 23 martie 2020 către IOSUD-ul unde a fost susținută public teza de doctorat”, precizează Ministerul.

DOCUMENT Adresa transmisă de Ministerul Educației către universități

În cadrul audierilor din Parlament, ministrul propus pentru un nou mandat în Guvernul Orban II a declarat, în ceea ce privește transparentizarea tezelor de doctorat, la întrebarea senatorului USR Vlad Alexandrescu:

“ Despre transparentizarea tezelor de doctorat. Data trecută când am fost la audiere în comisie, dl deputat Turcescu mi-a ridicat această problemă și îi mulțumesc că a făcut acest lucru, că m-a atenționat și m-am aplecat asupra subiectului . Din 2016 există platforma, dar nu s-a pus în practică niciodată. Am transmis și am aici adresa pe care am transmis -o către Autoritatea națională de supraveghere a prelucrării datelor cu caracter personal. Am întrebat acolo care este modalitatea prin care aș putea să fac publice aceste teze. Concluzia: ‘dezvăluirea datelor personale în contextul publicării tezelor de doctorat (…) se poate realiza (…), prelucrarea este necesară în vederea îndeplinirii unei obligații legale, cu informarea prealabilă a persoanei vizate și oferirea posibilității de a se opune pentru motive întemeiate, în condițiile legii precum (…)’.

Despre transparentizarea tezelor de doctorat. Data trecută când am fost la audiere în comisie, dl deputat mi-a ridicat această problemă și îi mulțumesc că a făcut acest lucru, că . Din 2016 există platforma, dar nu s-a pus în practică niciodată. transmis și am aici adresa pe care -o către Autoritatea națională de supraveghere a prelucrării datelor cu caracter personal. acolo care este modalitatea prin care publice aceste teze. Concluzia: ‘dezvăluirea datelor personale în contextul publicării tezelor de doctorat (…) se poate realiza (…), prelucrarea este necesară în vederea îndeplinirii unei obligații legale, cu informarea prealabilă a persoanei vizate și oferirea posibilității de a se opune pentru motive întemeiate, în condițiile legii precum (…)’. În acest context, că s-a făcut referință la adresa pe care am transmis-o universităților [Vlad Alexandrescu, USR, a ridicat astăzi întrebarea cu privire la publicarea tezelor de doctorat numai cu acordul autorilor – N.red.], în acest context am transmis către instituțiile de învățământ superior o adresă prin care îi înștiințez de această măsură și le-am solicitat ca până la data de 31 martie modelul contractului-cadru de studii universitare pentru anul universitar 2020-2021 de doctorat să fie modificat, astfel încât să cuprindă și acordul persoanei pentru a-i fi publicată teza. Tot universităților le-am solicitat până pe 23 martie de a posta pe pagina web a instituției informarea“.

ANSPDCP, instituția responsabilă cu aplicarea GDPR în România, este condusă de o persoană numită pe filieră politică și care, în trecut, s-a implicat în acțiuni politice. Vezi aici cine este șefa autorității, care a amenințat Rise Project cu amendă de 20 de milioane de euro: fostă candidată PSD la parlamentare, propulsată de partid la șefia unor instituții, urmărită penal de DNA într-un dosar de retrocedări, cu discurs anti-UE și anti-SUA

Vezi și cum a explicat ANSPDCP acțiunea împotriva RISE Project.

Ce prevede Legea educației, cu privire la publicarea tezelor de doctorat

De remarcat că excepțiile pe care le introduce Ministerul Educației lipsesc total din Legea educației în vigoare în acest moment, care prevede următoarele:

Art. 168 – (9) Teza de doctorat este un document public. Aceasta se redactează și în format digital. În domeniul artelor, teza de doctorat poate fi însoțită de înregistrarea pe suport digital a creației artistice originale. Teza de doctorat și anexele sale se publică pe un site administrat de Ministerul Educației și Cercetării, cu respectarea legislației în vigoare în domeniul drepturilor de autor.

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA